《送新安守陈发中赴阙》
宋代·罗愿

浙水带天邑，于今如涧瀍。言从发源处，直到行阙前。

使君仪曹发，省闱早周旋。一行领辅郡，奏课十郡先。

是时新雨馀，纵缆惊号蝉。长河无六月，解带风中眠。

乌羽动林莽，马门纳云烟。村村老农出，寒女一笑嫣。

共谈两岁乐，米粮不论钱。今日见使君，使君正当年。

还能持节来，莫作长弃捐。再拜不可留，鼓声催发船。

嗟我寄枌社，弟兄辱知怜。宦游适四方，从公倘非难。

农人寔怀土，欲见无由缘。唯因足襦裤，长说使君贤。

作者简介：罗愿 (1136～1184) 字端良，号存斋，徽州歙县呈坎人。汝楫子。荫补承务发。宋乾道二年(1166)进士 ，历任鄱阳知县、赣州通判、鄂州知事，人称罗鄂州。精博物之学，长于考证。文章精炼醇 雅，有秦汉古文之风。所撰《新安志》10卷，体例完备，章法严密，舍取并合随主旨而定， 尤详物产。提出编纂方志要注重民生，为后世学者重视。著有《尔雅翼》20卷、《鄂州小集 》7卷。